钦定古今图书集成/理学汇编/学行典/第068卷 > 徐干中论 > 《拙庵铭》徐芳
## 钦定古今图书集成/理学汇编/学行典/第068卷 > 徐干中论 > 《拙庵铭》徐芳

予壬午冬奉书马素修先生，自陈拙劣状；先生答书嘉许，且曰：“今之人巧于谋利，拙于谋义；巧于谋名，拙于谋实。巧之害久矣。子能拙，予复何忧？” 予得书，再拜佩之。会先生殉甲申三月难予，因改号拙庵；既自勉，且终身不敢忘先生，遂为铭。铭曰：

“不能巧，是以拙，于焉孑孑。”吾生之劣，既已拙，不能巧，
于焉浩浩。吾师之道，天既生之，师复成之。吾庵之名，
孰能争之？